REPUBLIKA HRVATSKA

SPLITSKO-DALMATINSKA ŽUPANIJA


####  GRAD STARI GRAD

 ***G r a d o n a č e l n i k***

Klasa: 400-01/22-01/2

Urbroj: 2181-10-02-22-2

Stari Grad, 27. siječnja 2022. godine

Temeljem članka 6. i 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15.), te članka 46. stavka 3. podstavka 21. Statuta Grada Staroga Grada („Službeni glasnik Grada Staroga Grada“ , broj: 12/09, 3/10, 4/13 , 5/13, 6/18 i 2/20), Gradonačelnik Grada Staroga Grad objavljuje

**Javni natječaj za financiranje projekata udruga u športu**

**sa područja Grada Staroga Grad za 2022. godinu**

**I.**

U proračunu Grada Staroga Grada za 2022. g. osigurana su sredstva za financiranje projekata udruga u sportu sa područja Grada Staroga Grada za 2022. godinu, a obuhvaćaju aktivnosti:

a) poticanje i promicanje sporta,

b) provođenje sportskih aktivnosti djece i mladeži,

c) djelovanje sportskih udruga,

d) sportska priprema, domaća i međunarodna natjecanja

e) sportsko-rekreacijske aktivnosti građana

f) sportske aktivnosti osoba s teškoćama u razvoju i osoba s posebnim potrebama,

**II.**

Predviđeni iznos ukupnih sredstava koji će biti na raspolaganju u proračunu Grada Staroga Grada za sufinanciranje programa koji će se temeljem ovog programa moći dodijeliti udrugama za provedbu programa iznosi **= 140.000,00 kuna.**

**Kriteriji za dodjelu financijskih sredstava su:**

1. Dostava pravovremene, cjelovito popunjene i ovjerene te potpune prijave
2. kvaliteta i sadržaj ponuđenog programa/projekta
3. kvaliteta dosadašnjeg rada, iskustvo i uspjesi u provođenju programa/projekta
4. dostupnost programa/projekta korisnicima
5. neposredna društvena korist za lokalnu zajednicu te doprinos razvoju civilnog društva na području Grada
6. financijska održivost programa/projekta
7. financijska potpora programa/projekta iz drugih izvora
8. realan odnos troškova i očekivanih rezultata po programu/projektu
9. organizacijski i ljudski kapaciteti za provođenje programa/projekta
10. urednost u dostavljanju završnog izvještaja o realizaciji programa/projekta udruge u prethodnoj godini
11. sudjelovanje u manifestacijama u kojima je Grad (su) organizator.

**III.**

Grad će dodjeljivati sredstva za financiranje programa i projekata udrugama, potencijalnim korisnicima uz uvjet da:

• su upisani u odgovarajući Registar

• su registrirani kao udruge, zaklade, ustanove ili druge pravne osobe čija temeljna svrha nije stjecanje dobiti (organizacije civilnoga društva)

• su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;

• program/projekt/inicijativa, koji prijave na javni natječaj/poziv Grada, bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Grada definiranih razvojnim i strateškim dokumentima, odnosno uvjetima svakog pojedinog natječaja/poziva;

• su uredno ispunili obveze iz svih prethodno sklopljenih ugovora o financiranju iz proračuna Grada i drugih javnih izvora;

• nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;

• se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom

• imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);

• imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga;

• imaju uređen sustav prikupljanja članarina te uredno predaju sva izvješća Gradu i drugim institucijama.

**IV.**

Rok za podnošenje prijedloga projekata je 31 dana, a završava **28. veljače 2022**. godine.

Svaka udruga može prijaviti i ugovoriti najviše **2 (dva)** programa/projekta u okviru ovog Javnog natječaja na razdoblje provedbe do **31. prosinca 2022**. godine.

Na ovaj javni natječaj mogu se javiti sve udruge sa sjedištem na području Grada Staroga Grada, a čiji su ciljevi i djelatnost usmjereni ka zadovoljavanju javnih potreba stanovnika Grada Staroga Grada u području sporta, a kojima temeljna svrha nije stjecanje dobiti i čije aktivnosti Jedinstveni upravni odjel Grada Staroga Grada ne ocjeni kao gospodarsku djelatnost u područja sporta, što je podrobnije definirano u Uputama za prijavitelje.

Kako se može ostvariti prednost u financiranju projekta i tko nema pravo prijave na ovaj Javni natječaj detaljno je opisano u Uputama za prijavitelje na Javni natječaj za financiranje projekata udruga u sportu sa područja Grada Staroga Grada za 2022. godinu.

**V.**

Programi/projekti za financijske potpore udrugama za 2022. godinu prijavljuju se na sljedeći način:

- obrasci se popunjavaju putem računala te dostavljaju, potpisani od strane osobe ovlaštene za zastupanje i ovjereni pečatom udruge, u papirnatom i/ili elektroničkom obliku

- prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje te ovjerene službenim pečatom organizacije i svu propisanu dokumentaciju

- prijava sa propisanim obrascima i prilozima (potpisanim i ovjerenim) u papirnatom obliku šalje se preporučeno poštom, dostavljačem ili osobno u zatvorenoj omotnici na adresu

**GRAD STARI GRAD**

**Novo riva 3**

**21460 Stari Grad**

**„Za Javni natječaj za financiranje projekata udruga u sportu sa područja Grada Staroga Grada za 2022. godinu“– NE OTVARATI**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog natječaja detaljno su opisani u Uputama za prijavitelje na Javni natječaj za financiranje projekata udruga u sportu sa područja Grada Staroga Grada za 2022. godinu.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog natječaja.

**VI**.

Obvezna dokumentacija za prijavu programa/projekta je:

1. ovjeren i potpisan OBRAZAC OPISA PROGRAMA/PROJEKTA
2. ovjeren i potpisan obrazac PRORAČUNA PROGRAMA/PROJEKTA UDRUGE
3. potpisana i ovjerena izjava o programima i projektima udruge financiranim iz javnih izvora
4. potpisana i ovjerena izjava o nepostojanju dvostrukog financiranja
5. potpisana i ovjerena izjava o nekažnjavanju

Sve ostale informacije, uvjeti prihvatljivosti troškova i aktivnosti, način donošenja odluka, podnošenja prigovora i uvjeti za sklapanje ugovora dostupni su u Uputama za prijavitelje i Pravilniku o financiranju javnih potreba Grada Staroga Grada, na Internet stranici [www.stari-grad.hr](http://www.stari-grad.hr), podlink Udruge.

Sva pitanja vezana uz ovaj Javni natječaj mogu se postaviti putem maila grad@stari-grad.hr.

GRAD STARI GRAD

GRADONAČELNIK

 v.r. Antonio Škarpa

 Prilog:

- Upute za prijavitelje

- Obrazac opisa projekta

- Obrazac proračuna projekta

- Izjava o nepostojanju dvostrukog financiranja

- Izjava o programima i projektima udruge financiranim iz javnih izvora

- Izjava o nekažnjavanju

- Izjava o partnerstvu

- Obrazac za opisni izvještaj

- Obrazac za financijski izvještaj

- Obrazac ugovora o financiranju udruga